Xorijda istiqomat qilayotan Turkmaniston fuqarolari uchun prezidentlik saylovlarida muddatidan oldin ovoz berish boshlandi

Xorijda istiqomat qilayotan Turkmaniston fuqarolari 2-fevral, payshanba kunidan boshlab prezidentlik saylovlarida ishtirok etishi mumkin. Bu haqda “Vestnik Kavkaza” xabar bermoqda.

Muddatidan avval ovoz berish 11-fevralgacha davom etadi. Turkmanistonning o‘zida saylovlar 12-fevralda o‘tkaziladi.
“Jami 2578 ta saylov uchastkasi faoliyat ko‘rsatadi. Ulardan 39 tasi Turkmanistonning chet eldagi diplomatik vakolatxonalarida ochiladi”, — deya ma’lum qildi Turkmanistonning Rossiyadagi elchisi Botir Niyozliyev.
 Turkmaniston prezidenti saylovchilar bilan uchrashuv vaqtida qo‘shiq kuylab berdi (video)
Turkmanistondagi prezidentlik saylovlarida ilk bor uch partiya — amaldagi prezident Gurbanguli Berdimuhamedov nomzodini ilgari surgan hukmron Demokratik partiya, Sanoatchilar va tadbirkorlar partiyasi hamda Agrar partiya ishtirok etadi. Yana 6 nomzod fuqarolarning tashabbuskor guruhlaridan ko‘rsatilgan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.